Oliver Stone
Oliver Stone američki je filmski režiser, scenarist, i producent. Stone je stekao popularnost između sredine 1980-ih i ranih 1990-ih sa pisanjem scenarija i režiranjem serije filmova o Vijetnamskom ratu, u kojem je i sam učestvovao kao pješadijski vojnik. Mnogi od Stoneovih filmova prvenstveno se fokusiraju na kontroverzna američka politička pitanja tokom kasnog 20. vijeka, što se smatralo opasnim u vrijeme njihovih prikazivanja. Stoneovi filmovi često kombiniraju različite formate kamere i filma u jednoj sceni o čemu svjedoče filmovi JFK, Rođene ubice, i Nixon. Stone je dobio tri Oscara za svoj rad na filmovima Ponoćni ekspres, Vod smrti i Rođen 4. jula, zatim je 2007. na Austin Film Festivalu dobio nagradu za izuzetan doprinos filmskoj umjetnosti. Na 23. Sarajevo Film Festivalu dobio je nagradu Počasno Srce Sarajeva zbog svog doprinosa filmskoj umjetnosti.